Так, падчас уборачнай кампаніі Анатолій Ігнатавіч адным з першых сярод камбайнераў не толькі сваёй гаспадаркі, а і раёна пераадолеў па намалоту рубеж у тысячу тон. А па выніках жніва заняў у філіяле другое месца, убраўшы на камбайне “КЗС-1218” 332 гектары збожжавых культур і намалаціўшы 1635 тон збожжа. Дарэчы, ненамнога ўступіўшы перадавому камбайнеру гаспадаркі Дзмітрыю Кукалеўскаму, які стаў лідарам раённага спаборніцтва сярод камбайнавых экіпажаў. Між іншым, і сам Анатолій Ігнатавіч не адзін раз уваходзіў у лік пераможцаў і прызёраў раённага спаборніцтва камбайнераў.